47.ΚΑΝΟΝΙΣΜΟΣ ΑΡΧΗΓΟΥ ΑΣΤΥΝΟΜΙΑΣ  ΠΟΛΕΩΝ Αριθ. 60 της 5 Μαρτ./7 Απρ. 1952  Περί προσκλήσεως ιδιωτών εις Αστυνομικάς Υπηρεσίας. Έχοντες υπ’ όψιν τα άρθρ. 7 παράγραφος εβδόμη, 11 παράγρ. β΄ εδάφιον έβδομον και 65 παράγραφος τρίτη του κωδικοποιημένου νόμ. 4971 «περί Αστυνομίας Πόλεων», κανονίζομεν ως ακολούθως τα της προσκλήσεως ιδιωτών εις τα Αστυνομικά Καταστήματα. Κλήτευσις δια δικαστικήν υπόθεσιν Άρθρ.1.-Η εις τα Αστυνομικά Καταστήματα κλήτευσις μαρτύρων, κατηγορουμένων κλπ. ίνα εξετασθώσιν επί ενεργουμένης Ποινικής προανακρίσεως, είτε αυτεπαγγέλτως, είτε κατόπιν παραγγελίας Δικαστικής Αρχής, θα γίνεται συμφώνως προς τας διατάξεις του Κώδικος της Ποινικής Δικονομίας υπό του επιληφθέντος της προανακρίσεως προανακριτικού αστυνομικού υπαλλήλου. Πρόσκλησις δια διαφόρους αιτίας 1.Πρόσκλησις κατόπιν εγγράφων Κρατικών Υπηρεσιών Άρθρ.2.-Αι προσκλήσεις ιδιωτών εις Αστυνομικάς          Υπηρεσίας,         επιτρέπεται        κατόπιν  (Αντί της σελ. 45(α) Σελ. 45(β)  Οργανικοί Νόμοι 4.ΑΑ.α.46-47   1153 εγγράφων Κρατικών Υπηρεσιών δι’ ενέργειαν διοικητικών ανακρίσεων ή εξετάσεων επί ειδικών υποθέσεων ή συστάσεων κατόπιν παραπόνων κλπ. Αύται υπογράφονται παρά του βαθμοφόρου εις ον ανετέθη υπό του Προϊσταμένου της Αστυνομικής Υπηρεσίας η υπόθεσις. Εάν ο καλούμενος δεν συμμορφωθή, τότε αποστέλλεται και δευτέρα πρόσκλησις υπογραφομένη υπό του Διοικητού του Αστυνομικού Τμήματος, Σταθμού ή Υπηρεσίας. Δια την μη συμμόρφωσιν και εις την δευτέραν ταύτην πρόσκλησιν δύναται να υποβάλληται μήνυσις, γνωστοποιουμένου τούτου εις τον παραβάτην. 2.Προσκλήσεις αυτεπαγγέλτως κατόπιν εγγράφων καταγγελιών ή αιτήσεων ιδιωτών Αι προσκλήσεις ιδιωτών εις Αστυνομικάς Υπηρεσίας, κατόπιν εγγράφων καταγγελιών ή αιτήσεων πολιτών υποβαλλομένων απ’ ευθείας εις τας Αστυνομικάς Αρχάς, δια διαφόρους αιτίας, θα γίνωνται μόνον τη εγκρίσει του Διοικητού της υπηρεσίας, είτε προσωπικώς υπό του ιδίου, εφ’ όσον ούτος θα ενεργήση την υπόθεσιν, είτε υπό του βαθμοφόρου εις ον θα αναθέση την εκτέλεσιν αυτής, με ρητήν διαταγήν περί της επιβαλλομένης ενεργείας, αναγραφομένης περιληπτικώς επί της αιτήσεως ή του εγγράφου. Εάν ο καλούμενος δεν συμμορφωθή εις την πρώτην πρόσκλησιν, θα αποσταλή δευτέρα, υπογραφομένη απαραιτήτως υπό του Διοικητού της Υπηρεσίας. Η μη συμμόρφωσις προς ταύτην δύναται να επισύρη μήνυσιν κατά τον νόμον. 3.Προσκλήσεις αυτεπαγγέλτως κατόπιν  προφορικών καταγγελιών ή αιτήσεων ιδιωτών Αι προσκλήσεις ιδιωτών εις Αστυνομικάς Υπηρεσίας, κατόπιν προφορικών καταγγελιών ή αιτήσεων πολιτών προς αυτάς, δέον να είναι απολύτως ητιολογημέναι. Και τοιαύται είναι όταν στηρίζωνται επί συγκεριμένων γεγονότων και αφορώσι ζητήματα δια τα οποία έχει αρμοδιότητα η Αστυνομία. Αύται υπογράφονται παρά του Διοικητού του Τμήματος, Σταθμού ή Υπηρεσίας, εις επειγούσας δε περιπτώσεις μη επιδεχομένας αναβολήν ή εν απουσία των ανωτέρω υπό του αξιωματικού υπηρεσίας. Είδος και περιεχόμενον προσκλήσεων Άρθρ.3.-1.Αι κατά το ανωτέρω άρθρον 2 προσκλήσεις ιδιωτών εις το Τμήμα εκδίδονται εκ τριπλοτύπου βιβλίου (στέλεχος, αποδεικτικόν, πρόσκλησις) ηριθμημένου και περιλαμβάνοντας τας κάτωθι ενδείξεις: α)Καλούσαν αρχήν και ακριβή διεύθυνσιν ταύτης. β)Αύξοντα αριθμόν προσκλήσεως. γ)Ονοματεπώνυμον και διεύθυνσιν του καλουμένου. δ)Ακριβή χρονολογίαν και ώραν παρουσιάσεως εις την καλούσαν αρχήν και ονοματεπώνυμον του βαθμοφόρου εις ον θέλει παρουσιασθή. Δια τον καθορισμόν της ώρας προσκλήσεως δέον να λαμβάνηται πρόνοια όπως εξαιρέσει όλως κατεπειγόντως και σοβαρών λόγων, αύτη γίνεται ουχί τας νυκτερινάς ώρας, επί πλέον δε προσαρμόζηται προς τας συνθήκας εργασίας του καλουμένου, ώστε η εκ ταύτης παρενόχλησις να περιορίζηται εις το ελάχιστον. ε)Αιτίαν προσκλήσεως περιληπτικώς, ίνα λαμβάνη γνώσιν ταύτης ο προσκαλούμενος. Εάν όμως πρόκειται περί υποθέσεως εμπιστευτικής φύσεως ή ειδικοί λόγοι επιβάλλουσιν, όπως μη αναγραφή η αιτία της προσκλήσεως, τότε θ’ αναγράφηται εις την σχετικήν ένδειξιν (δι’ υπόθεσιν ενδιαφέρουσαν υμάς). ζ)Τα τριπλότυπα βιβλία προσκλήσεων δι’ εκάστην υπηρεσίαν έχουν συνεχή αρίθμησιν δι’ ολόκληρον το έτος θεωρούνται καθ’ εκάστην υπό του Δ/τού ή προϊσταμένου της υπηρεσίας, τα στελέχη δε τούτων φυλάσσονται επιμελώς, μη καταστρεφόμενα προ της παρόδου έτους τουλάχιστον. Εγγραφαί εις Υπηρεσιακά Βιβλία Άρθρ.4.-1.Δια τας περιπτώσεις των άρθρ. 1 και 2 παρ. 1 και 2 δεν απαιτούνται εγγραφαί εις το Βιβλίο Συμβάντων. Δέον όμως ο ενεργών την υπόθεσιν ν’ αναφέρη επί ταύτης δι’ ιδίας αναφοράς δι’ ης υποβάλλει την αλληλογραφίαν εις την Διοίκησιν και βάσει της οποίας ρυθμίζεται η περαιτέρω ενέργεια. Οίκοθεν νοείται, ότι, εάν κατά την ενέργειαν υποθέσεώς τινος, προκύψη περίπτωσις αδικήματος θα γίνωνται αι προβλεπόμεναι εγγραφαί εις τα οικεία βιβλία. 2.Δια τας περιπτώσεις της παραγρ. 3 του άρθρ. 2 απαιτείται να ενεργήται εγγραφή εις το Βιβλίον Συμβάντων αμέσως μετά το πέρας της υποθέσεως, εις ην θα εκτίθενται κατά σύντομον αλλά πλήρη τρόπον τα της προσκλήσεως και ενεργείας γενικώς επί της εν όψει υποθέσεως. Άρθρ.5.-Καταργείται ο υπ’ αριθμόν 39/1 Μαρτ. 1934 Κανονισμός ημών «περί των εις το Αστυνομικόν Τμήμα προσκλήσεων ιδιωτών».   Σελ. 46(β)  Οργανικοί Νόμοι 4.ΑΑ.α.47   1154